CELEX: 32014D0368
Language: lv
Date: 2014-06-16 00:00:00
Title: 2014/368/ES: Komisijas Īstenošanas lēmums ( 2014. gada 16. jūnijs ), ar kuru groza Īstenošanas lēmumu 2011/778/ES, ar ko atsevišķām dalībvalstīm atļauj paredzēt pagaidu izņēmumus no dažiem Padomes Direktīvas 2000/29/EK noteikumiem attiecībā uz sēklas kartupeļiem, kuru izcelsme ir atsevišķās Kanādas provincēs (izziņots ar dokumenta numuru C(2014) 3878)

18.6.2014   
            
            
               LV
            
            
               Eiropas Savienības Oficiālais Vēstnesis
            
            
               L 178/27
            
         KOMISIJAS ĪSTENOŠANAS LĒMUMS
   (2014. gada 16. jūnijs),
   ar kuru groza Īstenošanas lēmumu 2011/778/ES, ar ko atsevišķām dalībvalstīm atļauj paredzēt pagaidu izņēmumus no dažiem Padomes Direktīvas 2000/29/EK noteikumiem attiecībā uz sēklas kartupeļiem, kuru izcelsme ir atsevišķās Kanādas provincēs
   
      
         (izziņots ar dokumenta numuru C(2014) 3878)
      
   
   (Autentisks ir tikai teksts grieķu, itāļu, maltiešu, portugāļu un spāņu valodā)
   
      (2014/368/ES)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1), un jo īpaši tās 15. panta 1. punktu,
   tā kā:
   
               (1)
            
            
               Ar Komisijas Īstenošanas lēmumu 2011/778/ES (2) paredz izņēmumu attiecībā uz sēklas kartupeļu, kuru izcelsme ir atsevišķās Kanādas provincēs, importēšanu Grieķijā, Spānijā, Itālijā, Kiprā, Maltā un Portugālē, ievērojot īpašus nosacījumus.
            
         
               (2)
            
            
               Ar Īstenošanas lēmumu 2011/778/ES piešķirtā izņēmuma piemērošanas laiks bija ierobežots. Portugāle lūdza pagarināt šā izņēmuma piemērošanas termiņu. Situācija, ar kuru pamato šā izņēmuma piešķiršanu, joprojām ir aktuāla, un tādēļ izņēmumu būtu jāturpina piemērot. Var prognozēt, ka importētie kartupeļi arī turpmāk atbildīs Savienības tiesību aktiem. Ar šo lēmumu ir izveidoti arī piemēroti mehānismi, lai nodrošinātu izņēmumu piemērošanas nosacījumu uzraudzību. Tāpēc šajā lēmumā paredzētās izņēmumu piešķiršanas atļaujas ir lietderīgi pagarināt uz ilgāku laiku, nekā pagarināja ar iepriekšējiem lēmumiem, proti, līdz 2024. gada 31. martam.
            
         
               (3)
            
            
               Tāpēc Īstenošanas lēmums 2011/778/ES būtu attiecīgi jāgroza.
            
         
               (4)
            
            
               Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Īstenošanas lēmumu 2011/778/ES groza šādi:
   
               1)
            
            
               lēmuma 1. panta 2. punkta c) apakšpunktu aizstāja ar šādu:
               
                           “c)
                        
                        
                           kartupeļu tirdzniecības sezonu no 1. decembra līdz 31. martam katru gadu līdz 2024. gada 31. martam.”;
                        
                     
         
               2)
            
            
               lēmuma 15. pantu aizstāj ar šādu:
               “15. pants
               Atļauju paredzēt 1. pantā minētos izņēmumus atsauc pirms 2024. gada 31. marta, ja:
               
                           a)
                        
                        
                           šā lēmuma 2.–13. pantā paredzētie nosacījumi:
                           
                                       i)
                                    
                                    
                                       ir izrādījušies nepietiekami, lai novērstu 2. pantā minēto kaitīgo organismu iekļūšanu Savienībā; vai
                                    
                                 
                                       ii)
                                    
                                    
                                       nav ievēroti;
                                    
                                 
                     
                           b)
                        
                        
                           ir zināmi fakti, kas liek apšaubīt no kaitīgiem organismiem brīvu teritoriju sistēmas pienācīgu darbību Kanādā.”
                        
                     
         2. pants
   Šis lēmums ir adresēts Grieķijas Republikai, Spānijas Karalistei, Itālijas Republikai, Kipras Republikai, Maltas Republikai un Portugāles Republikai.
   
      Briselē, 2014. gada 16. jūnijā
      
         
            Komisijas vārdā –
         
         
            Komisijas loceklis
         
         Tonio BORG
      
   
   
      (1)  OV L 169, 10.7.2000., 1. lpp.
   
   
      (2)  OV L 317, 30.11.2011., 37. lpp.